<classify> Hii ni dalili njema kwa uchumi wa nchi yetu na nchi jirani, alisema Mkurugenzi wa kampuni inayojishughulisha na huduma za mizigo bandarini, Reindeer Investment Limited, Mlimuka Luhanga.Akizungumza mwishoni mwa wiki, Luhanga alisema juhudi za kuiimarisha Bandari ya Dar es Salaam zinaiweka Tanzania katika nafasi nzuri ya ushindani katika eneo la Afrika na kama kazi hiyo ikifanywa vyema, itakuwa faida kubwa kwa wafanyabiashara wa ndani na nje pamoja na nchi kwa ujumla.Luhanga ameipa changamoto Serikali kuimarisha zaidi usafiri wa reli nchini, kwani utasaidia kwa kiasi kikubwa kusafirisha bidhaa zinazopakuliwa bandarini na kuzisafirisha sehemu husika.Kwa kutumia barabara tu hatuwezi kufanikisha kusafirisha mizigo yote kwa wakati na vilevile barabara zetu hazitadumu kwa muda mrefu, tunahitaji miundombinu ya reli kwa kuwa itasaidia sana kusafirisha mizigo ndani na nje ya nchi jirani, alisema Mkurugenzi huyo.Mdau mwingine, Safari Kazimoto ambaye anajishughulisha na shughuli ya uingizaji magari kutoka nje na kuyauza, amesifu maboresho ya huduma ya Bandari na kusema yamerudisha imani kubwa kwa watumiaji wa Bandari ya Dar es Salaam.Kwa miezi ya karibuni biashara yangu imeimarika kutokana na ufanisi katika Bandari na vilevile msongamano umepungua na kuleta imani kwa watumiaji wa Bandari ya Dar es Salaam, alisema Kazimoto.Mfanyabiashara kutoka Congo DRC, Pierre Nzwagiba, alisema Bandari ya Dar es Salaam ni kubwa na ina uwezo mkubwa wa kupitisha mizigo mingi na maboresho yaliyofanywa hivi karibuni yataimarisha biashara.Naipongeza TPA kwa kuchukua hatua za makusudi kuhakikisha imani ya watumiaji wa bandari hii wanarudi na wanaendelea kutumia huduma kama kawaida, alisema Nzwagiba.Raia huyo wa Congo DRC, ameitaka Serikali kuendelea kuwekeza zaidi katika miundombinu na uboreshaji wa huduma bandarini na kutoridhika na maboresho hayo tu.Katika miaka ya hivi karibuni pamekuwepo mikakati mbalimbali inayofanywa na Serikali kupitia Wizara ya Uchukuzi, TPA pamoja na wadau wengine, kuhakikisha bandari ya Dar es Salaam inatoa huduma bora kwa wateja wa hapa nchini pamoja na wale wa nchi jirani.Kutokana na mikakati hiyo, pamekuwepo na ongezeko la shehena na tija katika kuhudumia shehena na meli zinazotumia bandari hiyo na kupungua kwa msongamano wa meli.Pia kumekuwepo punguzo kubwa la mrundikano wa mizigo na kufanikiwa kukomesha vitendo vya upotevu wa mizigo na wizi kwa kiasi kikubwa.Kwa mfano, kwa upande wa mapato, mwaka 201213 wastani wa Sh bilioni 371.7 zilikusanywa, sawa na ongezeko la asilimia 14.3 ukilinganisha na Sh bilioni 325.3 mwaka 201112.Katika mapato hayo, bandari bila ya makusanyo ya TICTS, ilikusanya Sh bilioni 324.5 mwaka 201213, ikiwa ni ongezeko la asilimia 18.9, ikilinganishwa na mapato ya Sh bilioni 272.9 mwaka 201112.  <topic>: uchumi 